สวัสดีค่ะ อยากถามคุณคะ คือปกติเป็นคนที่ประจำเดือนมาไปปกติอยู่แล้ว นานๆจะมาทีค่ะ แล้วหนูทานยาคุมแผงแรก เม็ดแรกไปเมื่อวันที่ 31 ธค. แล้วมีเพศสัมพันธ์วันที่ 15 มค. แต่ไม่ได้หลั่งข้างในค่ะ เอาออกมาทำข้างนอกอีกสักพักถึงจะหลั่ง ทานยาคุมครบทุกวันค่ะปกติทานช่วง 3 ทุ่ม แต่มีประมาณ 2 วัน ที่ทานตอนเที่ยงคืน แบบนี้มีสิทธิ์ตั้งครรภ์มั้ยคะ ขอบค่ะ
สวัสดีค่ะ โดยปกติจะแนะนำให้เริ่มทานยาคุมกำเนิดเม็ดแรกภายในช่วง 1-5 วันนับตั้งแต่วันแรกที่ประจำเดือนมา ยาคุมกำเนิดจึงจะออกฤทธิ์ในการป้องกันการตั้งครรภ์ได้ทันที หากทานในเวลานอกเหนือจากนี้ ยาคุมจะยังไม่สามารถออกฤทธิ์ได้ทันที ต้องทานต่อเนื่องไปอย่างน้อย 7 วันดังนั้นหาก ได้ทานยาคุมมาตั้งแต่ 31 ธ.ค. มาตลอดต่อเนื่อง ไม่มีวันที่ลืมทาน จนถึงวันที่ 15 ม.ค. แล้วจึงมีเพศสัมพันธ์ ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้แล้วค่ะ อย่างไรก็ตาม เนื่องจากทานเป็นแผงแรก ประสิทธิภาพอาจยังได้ไม่เต็มที่แต่เนื่องจากได้มีการใช้วิธีการหลั่งนอกร่วมด้วย โอกาสที่จะตั้งครรภ์นั้นจึงถือว่าน้อยอย่างยิ่งค่ะสำหรับ 2 วันที่ทานยาคุมช้าไปกว่าเวลาปกติที่เคยทานเพียง 3 ชั่วโมงนั้น ไม่มีผลต่อการลดลงของประสิทธิภาพของยาคุมค่ะ